Na temelju članka 36. stavka 10. Zakona o održivom gospodarenju otpadom („Narodne novine“ broj 94/13. i 73/17), članka 7. Odluke o mjerama za sprječavanje nepropisnog odbacivanje otpada i mjerama za uklanjanje odbačenog otpada na području Općine Viškovo („Službene novine Općine Viškovo“ broj 3/18) i članka 34 Statuta Općine Viškovo („Službene novine Općine Viškovo“ broj 3/18), Općinsko vijeće Općine Viškovo na \_\_\_ sjednici održanoj \_\_\_\_\_\_\_\_\_\_\_ 2019. godine donijelo je

**O D L U K U**

**o provedbi posebnih mjera sprječavanja odbacivanja otpada**

**na području Općine Viškovo u 2019. godini**

**Članak 1.**

Odlukom o provedbi posebnih mjera sprječavanja odbacivanja otpada (u daljnjem tekstu: Odluka) određuju se posebne mjere sprječavanja odbacivanja otpada na lokacijama na kojima je u više navrata utvrđeno nepropisno odbacivanje otpada na području Općine Viškovo (u daljnjem tekstu: Općina).

**Članak 2.**

Na temelju Izvješća o lokacijama i količinama odbačenog otpada te troškovima uklanjanja odbačenog otpada na području Općine Viškovo za 2018. godinu, utvrđuju se lokacije na kojima će se provoditi posebne mjere sprječavanja odbacivanja otpada na području Općine i to:

* stara cesta Bezjaki – Kastav - Milohni,
* bijeli put Kastav – Dovičići
* županijska cesta Garići – Pogled
* šetnica Biškupi - Plešivac

**Članak 3.**

Na lokacijama navedenima u članku 2. ove Odluke provodit će se posebne mjere radi sprječavanja odbacivanja otpada i to:

* učestala kontrola lokacija od strane komunalnog redara Općine,
* postavljanje znakova upozorenja o zabrani odbacivanja otpada,
* postavljanje pokretnog sustava videonadzora,
* postavljanje fizičkih barijera,
* objava informacija o načinu prijave nepropisno odbačenog otpada,

Na području Općine i dalje će se vršiti edukacija i informiranje građana o načinu zbrinjavanja različitih vrsta otpada u skladu sa zakonskim propisima i općim aktima Općine.

**Članak 4.**

Za provedbu mjera iz članka 3. ove Odluke osiguravaju se sredstva u Proračunu Općine Viškovo za 2019. godinu.

**Članak 5.**

Ova Odluka stupa na snagu osmog dana od dana objave u „Službenom glasniku Općine Viškovo“.

KLASA: 021-04/19-01/

URBROJ: 2170-09-04/04-19-

Viškovo, \_\_\_\_\_\_\_\_\_\_2019. godine

OPĆINSKO VIJEĆE OPĆINE VIŠKOVO

Predsjednica Općinskog vijeća

Ksenija Žauhar, mag. paed.

OBRAZLOŽENJE

Odlukeo provedbi posebnih mjera sprječavanja odbacivanja otpada

na području Općine Viškovo u 2019. godini

1. PRAVNI TEMELJ ZA DONOŠENJE ODLUKE

Pravni temelj za donošenje Odluke je odredba članka 36. stavka 10. Zakona o održivom gospodarenju otpadom („Narodne novine“ broj 94/13. i 73/17), članka 7. Odluke o mjerama za sprječavanje nepropisnog odbacivanje otpada i mjerama za uklanjanje odbačenog otpada na području Općine Viškovo („Službene novine Općine Viškovo“ broj 3/18) kojom je propisano da je predstavničko tijelo dužno, temeljem izvješća Načelnika, donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada, te članka 34. Statuta Općine Viškovo („Službene novine Općine Viškovo“ broj 3/18) kojom je propisano da Vijeće Općine Viškovo donosi odluke i druge opće akte kojima uređuje pitanja iz samoupravnog djelokruga.

1. OCJENA STANJA I OSNOVNA PITANJA KOJA SE UREĐUJU

Načelnica Općine Viškovo je u Izvješću o lokacijama i količinama odbačenog otpada te troškovima uklanjanja odbačenog otpada na području Općine Viškovo za 2018. godinu utvrdila lokacija na kojima je u više navrata utvrđeno nepropisno odbacivanje otpada:

-          stara cesta Bezjaki – Kastav - Milohni,

-          bijeli put Kastav – Dovičići

-          županijska cesta Garići – Pogled

-          šetnica Biškupi - Plešivac

Sukladno odredbi članka 36. stavka 10. Zakona o održivom gospodarenju otpadom i članka 7. Odluke o mjerama za sprječavanje nepropisnog odbacivanje otpada i mjerama za uklanjanje odbačenog otpada na području Općine Viškovo, Općinskom vijeću Općine Viškovo se predlaže donošenje posebnih mjera za sprječavanje odbacivanja otpada u tekstu kako je predloženo.

1. SREDSTVA POTREBNA ZA PROVOĐENJE ODLUKE

Za provođenje predložene Odluke sredstva su osigurana u Proračunu Općine Viškovo.

Općinska načelnica

Sanja Udović, dipl. oec.